ako vyzerá naša spolupráca s farmármi a podpora komunity?
sme zástanci direct trade, čiže od farmára priamo k zákazníkovi. tým, že je to priamo slovensko/indonézska spolupráca na priamo, máme každý krok výroby, kontroly kvality a starostlivosti o ľudí pod kontrolou.
pri výrobe používame ingrediencie od skupiny farmárov, ktorí dodržujú pravidlá organického farmárčenia, s ktorou spolupracujeme už roky. vytvorili sme si s nimi krásny, dlhodobý vzťah, založený na poctivom obchode, dôvere a priateľstve.
učíme, motivujeme a podporujeme farmárov k samostatnosti a pomáhame im stať sa výrobcami a finálnymi spracovateľmi zdravých produktov namiesto predaja nespracovaných surových materiálov. týmto spôsobom sa ich životné podmienky podstatne zlepšili.
v rámci sociálneho programu komunít, v ktorých sa naše produkty zhotovujú, podporujeme siroty a starých ľudí.
stroj do produktu lásku nedá, spokojný človek však áno!!! naše produkty sú ručne nielen vyrábané ale aj ručne balené do skladaných papierových obalov. uprednostňujeme ručnú výrobu kvôli precíznosti pri práci, výslednej kvalite produktu a podpory zamestnanosti.